NaiveNeuron/SloPal huggingface dataset:
Hrnčiar, Andrej, podpredseda NR SR (2019-02-06):
Pán poslanec Dostál.
Ďuriš Nicholsonová, Lucia, podpredsedníčka NR SR (2018-12-07):
Dve faktické poznámky na vaše vystúpenie, končím možnosť prihlásiť sa. Pani poslankyňa Shahzad, nech sa páči.
Kondrót, Maroš, poslanec NR SR (2011-07-06):
Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
Mihál, Jozef, poslanec NR SR (2014-11-10):
Môžem ešte raz tie dve minúty?
Gál, Gábor, poslanec NR SR (2012-06-27):
Ďakujem za slovo, pani podpredsedníčka. Idem v poradí, ako ste mi dali tie faktické poznámky. Že sme tu boli vo vláde, že čo sme robili. No my sme sa chystali vládnuť štyri roky. Osud to chcel inak. Nestihli sme to. My sme to mali v programe . My sme to mali v pláne. Nestihli sme to. Tak vidíte, je pár mesiacov po voľbách, už sme tu s týmto zákonom. K poslancom, ktorí povedali, že odložme to, že potrebuje to čas, diskusiu. No, viete, šport je troška aj o stávkach, lebo dá sa stavať tie na výsledky. Nie som zástancom hazardu, ale stavil by som sa s vami, kedy príde nejaký ten návrh. K tým poslancom ktorí, vlastne to bola taká väčšina, hovorili, že je nepodstatný alebo podstatný ten okruh ľudí, ktorých by sa to týkalo. No áno, ale to sa dá upraviť v druhom čítaní. Môžeme navýšiť vek, upraviť okruh ľudí, športovcov, ktorých by sa to týkalo, ubrať niektoré tie športy, pridať niektoré športy. Na toto je druhé čítanie. Keď to zabijem, tak druhé čítanie nebude. A minimálne žiadna debata na túto tému nebude polroka, lebo rokovací poriadok tam to nedovolí. A k tým poslancom, ktorí hovorili o tom, že áno treba komplexný návrh, koncepčný, systematický. Tak čakám od vás systematiku. A som zvedavý, akú systematiku dáte do tohto pléna, lebo to sú také plané slová vždy, systematika, koncepcia. No proste buď ideme niečo riešiť, alebo nejdeme niečo riešiť. Keď vytýkate nekoncepčnosť, tak, prosím, očakávam od vás tú komplexnosť, lebo veľmi ľahko sa kritizuje, ale... (Prerušenie vystúpenia časomerom.)
Dostál, Ondrej, poslanec NR SR (2024-06-12):
Pán podpredseda Danko, ďakujem, že ste využili tú možnosť a vystúpili. Pravdupovediac som ani nedúfal. No, vy hovoríte, že pomáhate ľuďom. No pomáhate jednému odvetviu a ide to na úkor zamestnávateľov. Zamestnávatelia platia nejakú vašu, vašu prioritu miesto toho, aby to, aby to platili, platili, platil štát, hej, štát, ak sa tak rozhodne, ale v tomto prípade to neplatí štát, platia to, platia to zamestnávatelia, aj keď si to môžu dať do nákladov, aj keď, áno, nakoniec sa to premietne aj v tom, že povedzme asi mzdy budú rásť pomalšie, ako by rástli, rástli bez tohto opatrenia. Ale ten problém, na ktorý som upozornil a na ktorý som nedostal odpoveď ani z vášho vystúpenia, je, že dnes, podľa dnešného znenia zákona, § 152a ods. 5 oprávnenými výdavkami podľa ods. 1 sú aj preukázané výdavky zamestnanca, podľa ods. 4 na manžela, vlastné dieťa, ďalšie, ďalšie deti a inú osobu žijúcu so zamestnancom v spoločnej domácnosti, ktorí sa so zamestnancom zúčastňujú na rekreácii. Keď sa to zmení, tak oprávnenými výdavkami podľa ods. 1 sú aj preukázané výdavky zamestnanca alebo rodiča zamestnanca podľa ods. 4 opäť na manžela zamestnanca a manžela rodiča zamestnanca, dieťa, rôzne kategórie detí alebo inú osobu žijúcu so zamestnancom v spoločnej domácnosti, ktorí sa so zamestnancom alebo rodičom zamestnanca zúčastňujú na rekreácii. Čiže doteraz je tam podmienka, aby sa tá osoba, o ktorú ide, zúčastňovala na rekreácii so zamestnancom. Teraz tam bude so zamestnancom alebo rodičom zamestnanca, to znamená, že rodičia zamestnanca budú môcť ísť na tú dovolenku aj bez zamestnanca.
Figeľ, Ján, podpredseda NR SR (2014-10-22):
Pán Hraško, nech sa páči, reakcia.
Jurzyca, Eugen, poslanec NR SR (2016-11-24):
Ďakujem. Dve faktické. Jedna sa týka toho, že ja som hovoril o desaťročných dlhopisoch, naozaj, a uznal som tam, že pod jedno percento, 0,42, to bolo číslo, bolo to číslo, ktoré som porovnal s ostatnými. Ale tá hlavná časť faktickej ide k tej dlhovej brzde. Áno, blížime sa k momentu, kedy nebudú peniaze na diaľnice, ale blížime sa k momentu, kedy európske peniaze nebudú ani na školstvo, ani na ďalšie sektory. A teda ak by taká diskusia bola, tak určite by sme vnímali ako riziko toto, že keď sa otvorí, otvoria sa dvere k diaľniciam, tak, tak budú žiadať otvorenie dverí všetci. Pretože nielen do cesty treba investovať, aj do vzdelania, do zdravia a podobne. To je jedno riziko. Druhé veľké riziko vidím v tom, že dnes sa nám nedarí efektívne napríklad stavať diaľnice. Vieme, že sú mnohé predražené. Čiže do tohto systému dávať ďalšie peniaze na dlh sa nám zdá ako riskantné. Tým nechcem povedať, že taká debata, debata nad dlhovou brzdou, ktorá má ešte iné problémy, technické, ktoré naozaj má význam minimálne prediskutovať, že nemôže byť, ale hovorím, že nejaké riziká vidíme.
Pčolinský, Peter, podpredseda NR SR (2023-03-30):
Máte doplňujúcu otázku? Nech sa páči.
M. Sabolová, poslankyňa: (2008-09-17):
A bola by som rada, myslím si, že pán poslanec sa veľmi dobre a jasne vyjadril, aby ministerstvo rozhodlo na základe zákona, vláda rozhodne na základe zákona. A my ten zákon tvoríme. Čiže my ideme zmeniť to, že bude ministerstvo rozhodovať tak, ako si pripravilo cez poslanecký návrh zákon. A toto je veľmi, veľmi vratká pôda, ak prejde tento návrh zákona. A ešte jedna poznámka. By som chcela povedať, že snáď si nemyslíte, kolegovia, že sa dali v zmysle tohto zákona nadbytočné nehnuteľnosti alebo nadbytočný majetok presúvať do obcí, kde sme mali ako bývalá vládna koalícia svojich zástupcov. Veď ten majetok je v tej obci, kde bol. A ja som mala trošku pocit z tých reakcií aj, pán poslanec Brocka, že to kolegovia nepochopili, ako keby sme boli tie nehnuteľnosti museli prestavať do inej obce, aby ich dostali poslanci obcí a miest, tých, kde sme mali svojich zástupcov. Čiže ja by som prosila o súdnosť v tejto sále. A veľmi vám chcem poďakovať, lebo občania pochopili, o čo v takej nevinnej novele môže ísť a aké veľké majetky... (Vystúpenie prerušené časomierou.)
Paška, Pavol, predseda NR SR (2013-01-16):
Pekné dopoludnie, dámy a páni. Vítam vás na 13. schôdzi Národnej rady Slovenskej republiky, ktorú som zvolal podľa čl. 83 ods. 2 ústavy a § 17 ods. 2 zákona o rokovacom poriadku na základe žiadosti skupiny 34 poslancov Národnej rady. Poprosím vás teraz o prezentáciu, aby sme zistili, či sme uznášaniaschopní. (Prezentácia.) 132 prítomných. Konštatujem, že Národná rada je uznášaniaschopná. Na 13. schôdzi budú overovateľmi pani poslankyňa Anka Vitteková a pán poslanec Jozef Viskupič. Ich náhradníkmi bude pán poslanec Pavol Goga a pán poslanec Jozef Mikloško. O ospravedlnenie požiadala pani podpredsedníčka Renáta Zmajkovičová a páni poslanci Miroslav Číž, Milan Géci, Ladislav Kamenický, Mojmír Mamojka, Jozef Mihál, Lucia Nicholsonová, Peter Pollák a Ľubica Rošková. Skupina poslancov, ktorá predložila žiadosť, navrhuje na tejto schôdzi prerokovať jeden bod, je to uvedené v pozvánke, ktorú máte, a návrh uznesenia, ktorý chce skupina prijať, je uvedený v tlači pod číslom 354 a je to návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k nevymenovaniu kandidáta na generálneho prokurátora Slovenskej republiky Jozefa Čentéša, riadne zvoleného Národnou radou Slovenskej republiky . Podaný návrh som podľa § 17 ods. 3 zákona o rokovacom poriadku pridelil na prerokovanie ústavnoprávnemu výboru a zaslal som ho, samozrejme, aj vláde Slovenskej republiky, aby zaujala stanovisko. Budeme teraz, dámy a páni, hlasovať o návrhu programu. Pán poslanec Viskupič, ešte nie je schôdza, najprv musíme schváliť program. Dobre? Tak vás poprosím. Budeme hlasovať o návrhu programu. (Hlasovanie.) 134 prítomných, 59 bolo za, 74 bolo proti, 1 sa zdržal. Konštatujem, že sme program, tak ako ho navrhla skupina poslancov, neschválili. (Potlesk.) Ďakujem vám za účasť. Vyhlasujem 13. schôdzu za skončenú. (Rokovanie 13. schôdze NR SR sa skončilo o 11.07 hodine.)
Bastrnák, Tibor, poslanec NR SR (2018-06-13):
Áno, viete, v zdravotníctve je najhoršie to, že keď povieme pravdu, tak potom každý do nás začne kopať, s prepáčením, hej. A tak ako pán poslanec Jurzyca hovoril, on ako finančník má úplný iný pohľad na vec ako my zdravotníci, hej. A, bohužiaľ, musíme povedať, že keď zoberieme to, čo on hovorí, je to pravda, ale potom začneme zatvárať nemocnice a je tu politický problém. Je to úplne jedno, kto to urobí, tak neni to jedno, kto to urobí, samozrejme, ale je to okamžite politický problém, hej. A opozícia to bude využívať, a, samozrejme, preto žiadna koalícia, alebo nie žiadna, ale väčšinou sa to nerobí. Takže buď hovoríme pravdu a urobíme veľkú rekonštrukciu a potom bude viac lekárov, bude viac sestier a tak ďalej a tak ďalej, alebo ideme v týchto šľapajach, veľakrát politicky sa rozhodneme a potom veru, veru ešte dlho, dlho budeme zápasiť s týmito problémami, lebo je tu aj takáto vec, ako sa to volá, že demografia. A o tom veľmi málo rozprávame, ale je to veľmi dôležitá vec. A viete, keď ste hovorili, pán poslanec Suchánek, o tom, že ako hovoril ste jeden príklad. Prepáčte, že aj ja poviem jeden príklad. Môj otec je obvodný lekár, má 80 rokov, nie na východe Slovenska, ale na západe a v okrese štvrtom, v tej najväčšej dedine je obvodný lekár. On musí slúžiť, musí aj pacientov, a keď náhodou niečo sa stalo, dúfam, že ešte dlho bude medzi nami, tak vám garantujem, že na toto miesto nenájdete lekára budúce 2, 3, 4 roky. A to nie je len o motivácii, ale o tom, že nie sú lekári. A takže... (Prerušenie vystúpenia časomerom.)
Laššáková, Jana, podpredsedníčka NR SR (2013-04-30):
Na vystúpenie pána poslanca s faktickými poznámkami páni poslanci Viskupič, Fecko, Jurinová, Martvoň. Končím možnosť prihlásiť sa s faktickými poznámkami. Nech sa páči, pán poslanec Viskupič.
Šeliga, Juraj, podpredseda NR SR (2020-11-04):
Ďakujem. Prezentujme sa, prosím, a hlasujme. (Hlasovanie.) Prítomných 111, za 81, proti 1, zdržalo sa 29, hlasovali všetci prítomní. Konštatujem, že tieto návrhy sme schválili. Nech sa páči.
Petrák, Ľubomír, poslanec NR SR (2015-11-26):
Pán predseda, prosím, dajte hlasovať o návrhu zákona ako o celku s odporúčaním gestorského výboru schváliť.
Záborská, Anna, poslankyňa NR SR (2023-06-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Pellegrini, Peter, predseda NR SR (2015-12-08):
Len pripomínam opäť pre záznam, že uviedli tieto zákony vždy príslušní ministri, akurát pre dĺžku rozpravy sa technicky niekedy nemôžu zúčastniť celej rozpravy, ale pri uvedení tak prvého čítania, ako aj pri uvedení druhého čítania tu príslušní ministri boli. A pripomínam, pán poslanec, že vy ste si svoje vystúpenie zmeškali, mohli ste využiť prítomnosť pána ministra. Lebo tak to bolo. (Potlesk.) Pán poslanec Matovič, nech sa páči.
Laššáková, Jana, podpredsedníčka NR SR (2013-12-04):
Pani poslankyňa Horváthová, nech sa páči.
Sólymos, László, podpredseda vlády a minister životného prostredia SR (2018-11-29):
Ďakujem pekne za slovo. Vážený pán poslanec, prečítam odpoveď pána ministra spravodlivosti Gábora Gála: „Trojročnú.“ Ďakujem pekne. Skončil som.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2022-05-19):
Ďakujem veľmi pekne. Ja len veľmi krátko zareagujem. Áno, každý operačný program je špecifický a v každom operačnom programe majú iný typ projektov, ktorých sa to, ktorých sa to dotýka. To znamená, že budú pripravené usmernenia pre každý jeden operačný program. Teraz čo sa týka indexácie. Ministerstvo financií pripravuje zmenu finančného riadenia v nadväznosti na, na túto legislatívnu zmenu, ktorá je potrebná, aby to vôbec bolo umožnené, nebolo to ľahké hlavne pre dopytové projekty. My máme zanalyzované, ktorých projektov sa to týka, národných projektov, to sú tie najväčšie projekty, infraštruktúrne projekty. Je to približne 52 projektov, ktoré sú zväčša na ministerstve dopravy a takisto aj na ministerstve školstva. Tie dopytové projekty sa týkajú z veľkej časti samospráv, ale, samozrejme, aj iných žiadateľov. Indexácia bola trochu zložitý problém. Keď sa, toto má na starosti ministerstvo dopravy, keď sa pýtali Štatistického úradu, ceny materiálov, v priemere oni vykazovali len veľmi malú, veľmi malé zvýšenie, o nejakých 15 %, čo ale nie je pravda, pretože pre individuálne materiály, keď hovoríme napríklad o železe alebo o oceli, sa to zvýšilo niekoľko stonásobne. Čiže momentálne pripravuje ministerstvo dopravy, tá metodika bude schválená na vláde, výpočtu, kde budú presne stanovené, kde bude presne stanovené, ceny stavebných materiálov. Čiže na základe presne stanovených podmienok bude mať každý operačný program svoju metodiku a následne, a následne postupy, ako to robiť. Samozrejme, chceli by sme to, aby to bolo čo najskôr, pretože, aby mohli, týka sa to najmä stavebných prác, to znamená, aby mohli dodávatelia stavať.
Mikloško, Jozef, poslanec NR SR (2013-12-16):
Ďakujem pekne. Ďakujem za upresnenie. Penzisti, ktorí majú priemernú penziu 389 euro, a tých 15 tisíc, čo má menšiu penziu ako 200 euro, samozrejme nemôžu veľa vyskakovať a samozrejme im to pomôže, keď miesto 117 mu budú dávať 195. Každému penzistovi to pomôže. Ja som sa nechcel len zastávať penzistov. Mnohí aj z núdze, ale mnohí aj z toho, že naskočia na udičku tým šmejdom alebo pôžičkárom a si požičajú, neprečítajú si to, a potom trpia za to a svojím spôsobom sú aj sami vinní. A takisto často dávajú svoje meno ako záruku, už či deťom alebo niekomu cudziemu, ten potom zdrhne a naraz z trojtisícovej záruky je osemtisíc po pár rokoch. Takýto prípad som nedávno videl. Čiže aj penzisti musia byť lepšie informovaní o tom, čo ich čaká. No na druhej strane aj v zákone o rodine je napísané, že tak, ako rodičia sú zodpovední za svoje deti, keď sú v nejakej núdzi, tak aj deti sú zodpovedné za svojich rodičov. Treba to často tu zdôrazňovať, aby aj informačne, ale aj finančne, najmä keď rodičia sú v domovoch dôchodcov, a pritom ich byty boli nedávno predané a rozdané deťom, a tie deti na nich zabúdajú, respektíve ich nenavštevujú, im nepomáhajú, keď aj by bolo niekedy nutné. Je to taký viac parametrický problém. Ďakujem.
Glváč, Martin, podpredseda NR SR (2018-03-26):
Vážené kolegyne, kolegovia, poprosím o kľud v sále. Pokračujeme v rokovaní, pričom ďalší v rozprave je pán poslanec Krajčí. Nech sa páči, máte slovo. Nie je tu, stratil poradie. Nech sa páči, pani poslankyňa Shahzad.
Nemky, Martin, poslanec NR SR (2018-09-12):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokovali ústavnoprávny výbor a výbor pre hospodárske záležitosti. Za gestorský výbor navrhol ústavnoprávny výbor s tým, aby výbory prerokovali vládny návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia vládneho návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výborom vrátane určenia gestorského výboru a lehoty na prerokovanie vládneho návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Ďuriš Nicholsonová, Lucia, podpredsedníčka NR SR (2017-04-07):
Hovorím o ťažkých liekoch, s ktorými prichádzajú deti z detských domovov, a vás to nezaujíma? (Reakcie z pléna.) Tie lieky, tie lieky sa objavujú v detských domovoch, ktoré sú predpisované malým deťom v detských domovoch a s nimi potom...
Blanár, Juraj, podpredseda NR SR (2022-11-30):
Pán poslanec Urban, môžete reagovať na faktické poznámky.
Hrušovský, Pavol, podpredseda NR SR (2010-08-10):
Panie poslankyne, páni poslanci, ako posledný ústne prihlásený do rozpravy je pán poslanec Paška. Ešte predtým, ako vám udelím slovo, chcem vás poprosiť, aby ste sa dostavili do rokovacej sály, nielen preto, aby ste počuli vystúpenie pána poslanca Pašku, ale aj preto, že po jeho vystúpení budeme hlasovať o procedurálnom návrhu. Pán predseda Najvyššieho súdu Štefan Harabin podľa § 28 ods. 2 zákona o rokovacom poriadku požiadal o možnosť vystúpiť v Národnej rade Slovenskej republiky k prerokovávanému bodu programu. Na to, aby vystúpiť mohol, potrebuje súhlas Národnej rady, o ktorom Národná rada, súhlase alebo odopretí súhlasu, musí rozhodnúť hlasovaním. Preto vás chcem poprosiť, aby ste sa dostavili do rokovacej sály. Nech sa páči, pán poslanec, máte slovo.
Hrnčiar, Andrej, podpredseda NR SR (2018-06-13):
Reakcia na faktické poznámky pán poslanec Hrnko. Pani poslankyňa Milanová, vy ste neboli prihlásená.
A. Belousovová, podpredsedníčka NR SR: (2007-11-29):
S faktickými poznámkami na vystúpenie pána poslanca Novotného sa prihlásil pán poslanec Jureňa. Končím možnosť prihlásiť sa s faktickými poznámkami a slovo má pán poslanec Jureňa, nech sa páči.
Pročko, Jozef, poslanec NR SR (2024-10-02):
Ďakujem veľmi pekne. Pán Danko, nemám na mobile žiadne nálepky. (Rečník sa otočil na predsedajúceho, natiahol smerom k nemu ruku s mobilným telefónom a dvakrát ho otočil. Ďakujem veľmi pekne. Včera ste si mohli odpoveď na moju faktickú od ministra financií, génia, vesmírneho génia na matematiku a financie, vypočuť, aby som si išiel zabehať holý po ulici, ale je zima. Toto povedal geniálny minister financií Lacko Kamenický, maliar v civilnom živote, ktorý takto odpovedal poslancovi. No ja som si pred 25 rokmi, áno, zabehal v relácii, ale to bolo pred 25 rokmi, ale, Lacko, ja poznám jedného, ktorý trošku troškoval holý na úrade vlády každý jeden deň počas svojho úradovania, teraz prokurátoruje s malou prokurátorkou holý, takže, Lacko, tam sa obráťte... (Prerušenie vystúpenia predsedajúcim.)
Grausová, Natália, poslankyňa NR SR (2017-02-03):
Ďakujem. Oceňujem tento návrh pani poslankyne, resp. poslaneckého klubu. A chcela by som k tomu len to, že tá Všeobecná zdravotná poisťovňa je naozaj v katastrofálnom stave, ale predsa za to niekto, to niekto zapríčinil a to sú konkrétni ľudia, to nie sú duchovia. Že či by naozaj nemal niekto niesť aj zodpovednosť, aj hmotnú, aj nejakým spôsobom. Nielen tak, že bude preložený na nejakú inú funkciu alebo do nejakého iného úradu. Ďakujem.
Dostál, Ondrej, poslanec NR SR (2010-10-13):
Pán poslanec Petrák, ja som v žiadnom prípade nechcel znižovať zásluhy bývalej vládnej koalície na schválení novely, ktorá umožnila vytvoriť podmienky pre transparentnejšie nakladanie s majetkom obcí a vyšších územných celkov. Ten návrh vzišiel z dielne občianskeho združenia VIA IURIS. A pani Lucia Žitňanská sa teda aktívne angažovala pri jeho presadzovaní. Ale, samozrejme, by ten návrh nebol schválený, pokiaľ by na tom nebola zhoda a pokiaľ by to nebola podporila aj vládna koalícia. Toto je jedna z vecí, ktorú na pôsobení bývalej vládnej koalície oceňujem, aj keď je to jedna z mála vecí. A k tomu režimu neštandardných predajov, priamych predajov v prípadoch hodných osobitného zreteľa. No bolo to myslené ako výnimka na prípady typu odpredaja nejakej sociálnej organizácii alebo niečo podobné, žiaľ, realita je iná, realita je taká, že tento inštitút sa nadužíva, je to v niektorých prípadoch častejší spôsob predaja ako tie údajne štandardné spôsoby, teda verejná obchodná súťaž alebo dražba. Môžete si pozrieť programy niektorých zastupiteľstiev a uvidíte, že prípadmi hodnými osobitného zreteľa je niekedy skoro všetko. Toto, si myslím, nie je správne využitie tohto inštitútu. A toto by sa tiež malo nejako ošetriť, aby inštitút v prípadoch hodných osobitného zreteľa nemohol byť ľubovoľne zneužívaný v prípade, že má väčšina zastupiteľstva na to chuť. Ďakujem pekne.
Vetrák, Milan, poslanec NR SR (2023-05-05):
Ďakujem za slovo. Pán poslanec Svrček, Miloš, chcem sa len opýtať, aby som si to spresnil, že vlastne ty si dal nanovo celý ten pozmeňovák, do ktorého ešte boli zapracované korekcie, preto bol taký dlhý, alebo toto je už druhý v poradí pozmeňovák? To potom, keď budeš reagovať, lebo ja by som zareagoval len na tú časť, ku ktorej sme mali teraz naposledy diskusie a rád by som vysvetlil vlastne, čo sa zmenilo. V tom pozmeňujúcom návrhu, ktorý teda som videl pred pár dňami, alebo včera, predvčerom, bol zavedený taký mechanizmus, že pokiaľ sa na žiadosť samosprávy, teda na žiadosť ZMOS-u, že pokiaľ sa samospráva s developerom dohodne, tak môže spraviť v zásade akúkoľvek výnimku zo záväznej časti územného plánu, za čo ten developer potom samospráve poskytne to, na čom sa dohodnú, napr. postaví škôlku, školu, nejaký benefit, s tým, že dneska, samozrejme, pri tých vyvolaných investíciách sa to robí tým poplatkom podľa zákona o miestnom rozvoji, alebo rozvoji. No, tak ako to bolo nastavené v tom, v tej pôvodnej verzii toho pozmeňujúceho návrhu, sa nám to na poslaneckom klube OĽANO zdalo príliš široko nastavené a to kvôli tomu, že sa dali robiť výnimky nielen z toho vnútorného usporiadania budovy, teda nielen z toho usporiadania že povedzme máte zadefinované, že v tej budove má byť toľko bytov a toľko kancelárií a tam to môžte tým pádom na základe dohody si zmeniť, ako chcete, ale dalo sa, dala sa výnimka spraviť aj tak, že ste mohli úplne na voľno sa dohodnúť aj ohľadne všetkých regulatívov a výnimiek z regulatívov. A toto sme obmedzili na 20 %, teda aby sa nestavalo do výšky viac ako 20 % a do šírky 20 %, a odložili sme ešte účinnosť pri tomto mechanizme... (Prerušenie vystúpenia časomerom.)
Nash, Natália, poslankyňa NR SR (2024-01-11):
Ďakujem za slovo, pán predsedajúci. Ďakujem, Oskar, že si tak výborne ilustroval to, ako prebieha diskusia a ako k nej pristupujú koaliční poslanci. Ja som si tiež naštudovala, že čo to vlastne diskusia je, takže diskusia by mala byť vlastne vecný rozhovor viacerých osôb o určitej téme, ktorého cieľom nemá byť rozhodovať, ale vec starostlivo rozobrať z rôznych pohľadov a stránok a zhromaždiť argumenty a prípadne pripraviť pôdu pre racionálne rozhodnutie. Mne z tohto vyplýva, že keď my tú diskusiu tu nebudeme viesť a nebudeme zhromažďovať tie argumenty a nebudeme to skúmať z rôznych stránok, tak že my nemôžeme dospieť k racionálnemu rozhodnutiu. Máš pravdu, že považovať prerokovanie v kolégiu ministra je výsmech. To je naozaj výsmech. Pretože toto kolégium je orgán, ktorý si vyberá minister z ľudí, ktorých mu tam pravdepodobne politicky niekto dosadil. Tiež mám osobnú skúsenosť s medzirezortným pripomienkovým konaním, síce nešlo o legislatívny materiál, ale nelegislatívny materiál na rokovanie vlády, ale to, že nám prišlo do MPK-čka vyše 500 pripomienok, z ktorých sme približne polovicu zapracovali, tak tým sme vlastne obohatili obsah toho nášho materiálu, dokonca sme absolvovali aj tie rozporové konania, ktoré nás tiež obohatili a posunuli, pretože sme ich absolvovali s ministerstvom financií, kde sme dostali relevantné pripomienky z útvaru hodnotu za peniaze a vedeli sme lepšie nastaviť na tomto materiály merateľné ukazovatele, takže je to premárnená šanca, ďa... (Prerušenie vystúpenia časomerom.)
Klus, Martin, poslanec NR SR (2018-05-24):
Ďakujem pekne za slovo, pán predsedajúci. No, mrzí ma, že tu momentálne nie je pán poslanec Kresák, určite by k tomu vedel zaujať možno ešte odbornejšie stanovisko ako známy ústavný sudca, ale princípy slovenského parlamentarizmu sú postavené na rovnosti jednotlivých členov parlamentu. To znamená, žiadni podriadení ani nadriadení tu nie sú. Toto ma ako politológa veľmi vyrušilo, a ak zoberieme do úvahy, že pani podpredsedníčka Národnej rady Lucia Ďuriš Nicholsonová mala 85-tisíc preferenčných hlasov a sedia tu medzi nami aj takí, ktorý nemá ani 480, čo by nestačilo ani na zvolenie v okresnom meste za mestského poslanca, a nikto sa tu nad nikoho nijakým spôsobom nikdy nevyvyšoval a každý z nás sa ku každému z kolegov a kolegýň vždycky správame absolútne v súlade so zákonom a s ústavou, to znamená, že sme tu všetci rovní, v princípe „primus inter pares“ by som to očakával aj od predsedu Národnej rady. Ďakujem pekne.
T. Cabaj, podpredseda NR SR: (2009-06-17):
Otváram všeobecnú rozpravu. Konštatujem, že do rozpravy som písomne nedostal žiadnu prihlášku. Pýtam sa, kto sa do rozpravy hlási ústne. Konštatujem, že nikto. Vyhlasujem rozpravu za skončenú. Zrejme sa nechce vyjadriť pán minister, keďže rozprava nebola, ani spravodajca. Prerušujem rokovanie o tomto bode programu. Teraz nasleduje prvé čítaní o vládnom návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov . Vládny návrh zákona je uverejnený ako tlač 1105. Návrh na jeho pridelenie na prerokovanie výborom je v rozhodnutí č. 1141. Poprosím ministra pôdohospodárstva Slovenskej republiky pána Stanislava Becíka, aby v zastúpení ministra životného prostredia tento vládny návrh zákona uviedol. Nech sa páči, pán minister.
Cigániková, Jana, poslankyňa NR SR (2020-05-12):
Ďakujem veľmi pekne. Ja by som chcela povedať aj k tomu, čo tu zaznelo s ohľadom na to, aký zákon je predložený. Ja by som chcela povedať, že doposiaľ zdravotníctvo viedli samí zdravotníci, ministri boli lekári, okrem dvoch, všetci ministri zdravotníctva boli lekári. Sto percent času od vzniku Slovenskej republiky bolo v zdravotníckom výbore ústavná väčšina lekárov, zdravotníkov. Výsledok vidíme dnes. Každý z nás a našich blízkych si užíva výhody toho, keď zdravotníci riadili zdravotníctvo. Nehovorím to v zlom, hovorím to na margo toho, že byť zdravotník a hlavne, keď ste v SMER-e, nezaručuje, že ste teda odborne zdatný a že vám ide o dobrú vec. Chcem povedať k tomuto zákonu, k obsahu sa máme teda baviť až v ďalšom čítaní, ale keďže tu padajú argumenty a chýba kolegom odborná diskusia v časti, keď sa bavíme o skrátení, tak chcem povedať, sú tu naozaj dôležité veci, ktoré schváliť treba akútne. Keď je argument, že pred dvoma týždňami to nebolo schválené, netreba to ani teraz, nedáva to logiku, keď to pred dvoma týždňami nebolo schválené, tak teraz to treba schváliť s akútnosťou dva týždne plus, čiže ešte viac to treba schváliť. Riešime tam zdravotnú službu, ktorá bude môcť robiť odbery, to sa doteraz nedá. Riešime tam domovy sociálnych služieb, aby sa mohli testovať, riešime tam tie odberné miesta v tomto zákone. Tak isto tam riešime veľmi akútny mechanizmus financovania poisťovní, pretože ako vieme, tak táto situácia má dopady, obrovské finančné, na zdravotné poisťovne a teda my ich vieme vďaka tomuto návrhu zákona dofinancovať v podstate okamžite, pokiaľ to bude potrebné, cez vyššie preddavky a potom máme nejaký čas riešiť ďalšie, ďalší prílev financií do zdravotníctva. Čiže ja vás chcem teda, kolegovia, ubezpečiť, že naozaj je opodstatnený, sú opodstatnené časti tohto zákona, ktoré naozaj treba riešiť urgentne a akútne. Ďakujem pekne.
Remišová, Veronika, poslankyňa NR SR (2017-10-13):
Aj ja som chcela presne povedať, že (povedané s úsmevom) nielenže súhlasím, ale ja by som to dokonca lepšie nepovedala, ako to povedal on.
Zajac, Pavol, poslanec NR SR (2013-01-31):
Vážený pán kolega, asi ste ma pozorne nepočúvali. Najprv som povedal, že ten človek si presne vyšpecifikuje, aké chce auto, aký typ, aké chce vybavenie, aké chce služby, som nepovedal a teraz dopĺňam. Čiže presne si vyšpecifikuje, a ja som zažil také situácie, že človek si takto vyšpecifikoval, aké auto chce, s akými doplnkami, to nie je až také zložité ako pri pneumatike, ktorú ste predtým spomínali. Pri tom aute, keď si vyšpecifikujete aj ten typ, aj tú značku, tak potom naozaj hľadáte len toho, kto vám dá najnižšiu cenu. A zažil som situáciu, že pre 20-tisíc korún, a to nie je malý peniaz pre človeka, pre rodinu, pre štát sa bavíme veľakrát v niekoľkonásobne vyšších čiastkach, a ten človek išiel na druhý koniec republiky, pretože na ten typ značky, mohol by som vám povedať aj konkrétne aj ktoré, ale nechcem robiť reklamu, pre ten konkrétny typ značky on si servis v svojom mieste bydliska nájde. Tieto značky majú servisy po celej republike a mileradi mu poskytnú tú službu aj ten garančný servis. Takže mali ste ma poriadne počúvať, kde som najprv povedal, že presne si vyšpecifikuje, čo chce. A to môžu robiť aj verejní obstarávatelia, kde si presne vyšpecifikujú, čo chcú, a potom idú len po najnižšej cene. Vadí tu niekomu najnižšia cena? Vadí tu niekomu to, aby štát, obce, celý verejný sektor vynakladal čo najnižšie prostriedky?
Mikloško, Jozef, poslanec NR SR (2015-11-19):
Veľmi pekne ďakujem, pán minister, za pozitívnu odpoveď a dúfam, že to naozaj tak je, aj keď moje diskusie, najmä so seniormi, lebo my sme Združenie kresťanských seniorov, vyplývajú, že to je trocha ináč. No človek dôjde ráno na krv, čaká hodiny, objedná sa na presný čas, čaká hodiny, objednajú desiatich na ten istý čas, napríklad. Poplatky sa už neberú, ale ešte niekde sa platia. Teda toto vám teraz momentálne nepoviem, že kde, ale môžem vám to povedať. Včera som mal diskusiu napríklad na internete, pán Dušan Mihálik mi píše, očná lekárka v Dubnici berie len na poradové čísla. Obvodný lekár poslal tohto pána na vyšetrenie očného pozadia, prišiel s výmenným lístkom do prázdnej čakárne, lekárka mu povedala: „A máte číselko?“ „Nemám.“ „Choďte domov, príďte s číselkom ráno.“ Na druhý deň príde, o ôsmej sú všetky číselká minuté, tak môže ísť na tretí deň a tak ďalej. Dušan Durík mi píše, toto všetko sa deje vo všetkých ambulanciách v Topoľčanoch. O piatej hodine dôjdete v daždi, o siedmej vás sestra berie, ale povie: „Len pätnásti. Príďte zajtra, dovidenia.“ V Dubnici hovoria: „Čo chcete? Ste starí, s vašimi bolesťami sa nedá nič robiť.“ Bohužiaľ, je to pravda, ale proste takto to nemôžeme hovoriť. Keď som sa pýtal, aká je to pani lekárka, povedal mi pán Dušan Michalík, že je to MUDr. Eva Michalová, ulica Továrenská, Dubnica nad Váhom. Čiže je čo zlepšovať. Najmä ide o to, aby ľudia vedeli, že kedy tam môžu prísť, aby ich tam nečakalo 20, sestrička vyjde, všetci sa nahrnú, niekoho zoberie, niekoho nezoberie, čakajú, čakajú, starúškovia majú čas, aj penzia ide aj vtedy, (povedané so smiechom) ale zase nie je to humánne, keď v preplnených chodbách v čakárňach veľa ľudí čaká a je ich tam objednaných na jeden čas veľmi mnoho. Berte to konštruktívne, aby ľudia počuli, že to chcete nejako logisticky zmeniť. Ďakujem.
Laššáková, Jana, podpredsedníčka NR SR (2015-03-20):
Na vystúpenie pána poslanca s faktickou poznámkou pán poslanec Huba. Končím možnosť prihlásiť sa s faktickými poznámkami. Nech sa páči, pán poslanec.
J. Burian, poslanec: (2010-01-20):
Ja myslím, že to už dosť jasne povedal aj minister Počiatek o tom, že jednoducho asi opozícii dnes vôbec nezáleží na tom, či ten deficit bude vyšší, alebo hocaký, a to myslím, že vyplývalo aj z pozmeňujúcich návrhov, ktoré sme zažili aj pri rozprave o štátnom rozpočte. Čiže ešte raz opakujem, primárnym alebo primárnym riešením nafty bola kompenzácia dodatočných nákladov, ktoré vznikajú v súvislosti s mýtom. Tým, že by sme zaviedli ďalšie zníženie na benzín, neprinesie nám do štátneho rozpočtu nič. Naopak, budeme mať ďalší deficit. A myslím, že každý rozumne zdieľajúci hospodár, ekonóm a povedzme zodpovedný voči kritériám, ktoré sú postavané či už z úrovne Európskej únie, bude uvažovať o tom, že tam, kde by teoreticky by sme mohli práve zarobiť tým, že bude väčšie čerpanie nafty, väčšia, by som povedal, spotreba nafty na území Slovenska, lebo časť, dá sa povedať, tejto kamiónovej prepravy, alebo tí, ktorí si mohli kompenzovať nižšou cenou v zahraničí, tak to tak urobili. Takže dnes práve, naopak, si myslím, že túto kompenzáciu nemusia urobiť. A myslím, že výpadky, ktoré sa tu hovorili pri zavedení nafty, možno nebudú tak pesimistické alebo tak konzervatívne, ale keďže ministerstvo musí vychádzať z konzervatívnych úvah, tak myslím, že nebudú až také. A možno práve dnes si nevieme celkom spočítať všetky primárne alebo sekundárne efekty, ktoré budú vyplývať z toho, že môžeme teda do toho štátneho rozpočtu aj dostať, by som povedal, pozitíva z tohto väčšieho čerpania tejto nafty. Takže benzín nebol by tým riešením. A určite by to neriešilo situáciu rozpočtu. Ja fakt jednou vetou chcem povedať, vy fakt v priamom prenose tu šibujete číslami, šibujete rozpočtom a beriete to ako trhací blok a to sa mi na tom nepáči, na tom celom riešení, ktoré opozícia tu predkladá bez žiadnej, by som povedal, spätnej zábrany a bez, by som povedal, bez nejakej zodpovednosti. Jednoducho sa tu navrhne nejaká kompenzácia bez udania nejakej ekonomickej efektívnosti. Proste klobúk dole. Toto sa nestáva každý deň a je to len výsledkom takého, by som povedal, populárneho opatrenia, ktoré by chcela touto, opozícia by chcela kompenzovať svoje nedostatky vládnutia v predchádzajúcom období. Ďakujem pekne.
M. Hort, podpredseda NR SR: (2008-02-07):
Uzatváram možnosť prihlásenia sa s faktickou poznámkou na vystúpenie predrečníka a slovo má pani poslankyňa Katarína Tóthová. Nech sa páči.
Klus, Martin, podpredseda NR SR (2019-10-25):
Pán poslanec Kondrót.
Kollár, Boris, predseda NR SR (2022-09-27):
S ďalšou faktickou pán poslanec Kučera.
Jurinová, Erika, podpredsedníčka NR SR (2014-12-04):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa a do rozpravy je prihlásený jeden, a to pán navrhovateľ. Nech sa páči, máte slovo.
Huba, Mikuláš, poslanec NR SR (2013-06-27):
Ďakujem pekne za slovo. Vážené dámy, vážení páni, vážení členovia vlády, kolegyne, kolegovia, viackrát som v tomto pléne Národnej rady vystúpil s upozornením na veľmi zlý a neustále sa zhoršujúci stav environmentálnej výchovy a vzdelávania na Slovensku. Mojim názorom neoponovali ani príslušní členovia vlády Slovenskej republiky zodpovední za túto oblasť. Skôr naopak, napr. pán minister školstva, vedy, výchovy a športu viackrát prisľúbil zabezpečiť v tejto oblasti nápravu. Dňa 23. mája tohto roku som sa preto obrátil s interpeláciami obdobného znenia na ministra školstva, vedy, výskumu a športu pána Dušana Čaploviča a na ministra životného prostredia pána Petra Žigu. Moje interpelácie sa týkajú otázok a návrhov na zlepšenie stavu environmentálnej výchovy a vzdelávania na Slovensku. Odpovede pánov ministrov na moje otázky a návrhy obsiahnuté v interpeláciách ma, žiaľ, neuspokojili, pretože neobsahujú návrhy konkrétnych riešení, ako súčasnú neudržateľnú situáciu a nepriaznivý stav v tejto oblasti zlepšiť. Sklamaním pre mňa je aj nedostatok vôle oboch pánov ministrov opäť zriadiť čo i len medzirezortné komisie z relevantných zástupcov oboch rezortov, rezortných inštitúcií a odborníkov z externého prostredia, ktoré v minulosti na Slovensku vcelku úspešne fungovali a existencia ktorých by predstavovala úplne zanedbateľné nároky na štátny rozpočet. Z týchto dôvodov musím s poľutovaním navrhnúť, aby plénum Národnej rady hlasovalo o mojom návrhu nevziať odpovede pánov ministrov Čaploviča a Žigu uvedené pod č. 13 a 14 v tej tlači 531, ktorú máme na laviciach, na vedomie. V ten istý deň som sa s interpeláciou obrátil aj na predsedu vlády Slovenskej republiky pána Roberta Fica a tá interpelácia sa týkala jedinej otázky, prečo nebola v termíne do 31. marca 2013 do Národnej rady predložená Správa o plnení úloh Národnej stratégie trvalo udržateľného rozvoja Slovenskej republiky, tak ako je to uvedené v platnom uznesení Národnej rady č. 1989 z 3. 4. 2002. Moja interpelácia mala dve roviny, jednak procesnú – týkajúcu sa nesplnenia platného uznesenia Národnej rady, jednak vecnú, lebo parlamentná diskusia o plnení, resp. neplnení úloh národnej stratégie by podľa mňa nepochybne prispela k splneniu početných sľubov a naplneniu cieľov obsiahnutých v programovom vyhlásení vlády na tému smerovania trvalo udržateľnejšej budúcnosti Slovenska. Odpoveď na moju interpeláciu uvedená pod bodom 15 ma ani po stránke procesnej, ani po stránke obsahovej neuspokojila, a preto žiadam, aby sme hlasovali o mojom návrhu nezobrať ani túto odpoveď na vedomie. Ďakujem za pozornosť.
Pčolinský, Peter, podpredseda NR SR (2022-11-15):
Ďakujem pekne. Na vaše vystúpenie osem faktických poznámok. S prvou faktickou pán poslanec Milan Potocký.
P. Hrušovský, podpredseda NR SR: (2001-10-30):
(Hlasovanie.) Prítomných je 106 poslancov, za  návrh 72,  proti 7,  zdržalo sa 24,  nehlasovali 3. Návrh sme schválili.
Bugár, Béla, podpredseda NR SR (2017-11-28):
Nech sa páči, prezentujme sa a hlasujme. (Hlasovanie.) Prítomných 138 poslancov, za 126, zdržalo sa 11 poslancov, 1 nehlasoval. Konštatujem, že návrh bol schválený. Teraz budeme rokovať v opakovanom druhom čítaní o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách (tlač 663). Vzhľadom k tomu, že ešte je potrebná, potrebný časový priestor, lebo vyzerá to tak, že je ďalší pozmeňujúci návrh z opozícii, by mal možnosť prejsť... (Reakcia z pléna.) To znamená, že bude jednotný nejaký, len treba to vypracovať, vyhlasujem do 17.30 hod. prestávku. (Prestávka.) (Prerušenie prestávky.)
M. Hort, poslanec: (2005-05-20):
Doterajší text § 22 sa označuje ako odsek 1 a § 22 sa dopĺňa odsekom 2, ktorý znie: Odsek 2: „Pre trestný čin sexuálneho zneužívania podľa § 210 nie je trestne zodpovedný, kto v čase spáchania činu nedovŕšil pätnásty rok veku.“ Moje odôvodnenie. Zachováva sa týmto veková hranica 15 rokov pre konsenzuálny pohlavný styk, čiže ona sa neznižuje. Ďakujem pekne za porozumenie a prosím o podporu tohto návrhu.
Blanár, Juraj, poslanec NR SR (2020-04-24):
Všetkým ďakujem za reakcie, a keď nebudem môcť odpovedať. Takže, pán Sloboda, rád sa o všetkých veciach, čo vám napísali, porozprávam s vami osobne, lebo to sa nedá. Ale prečo ste mi neodpovedali na to, ako to je s tým rodinkárstvom, čo tam máte napísané? A výstavba diaľnic, pamätajte si, že 95 % diaľnic, čo sú postavené, postavili sme za našich vlád. Som zvedavý, koľko vy postavíte. Pani Zemanová, prečo reagujete tým, že stále spochybňujete našu vládu a tak ďalej? Prečo nevyvraciate tie veci, ktoré som vám postavil a dal som vám na stôl? Prečo to nerobíte takýmto spôsobom? Lebo ne-vie-te na to reagovať. Viete, a hovoriť o tom, že sme zadlžili štát a tak ďalej, 
48 % sme stále mimo sankčného pásma, čo sa týka dlhu. Na Nemecko, ktoré sa tu odvolávate, má 60 % a ide vyskočiť na 75 % HDP. Pani Zemanová, prosím vás, snažte sa reagovať na to a povedzte mi rovnako, ako to myslíte s tým rodinkárstvom. Pán Kuffa, súhlasím s vami, mladší, lebo plné PVV-čko je odvolávanie sa na verejnosť. Plné PVV-čko tam, ale žeby im dali priestor na to, aby sa vyjadrili. A to ešte k pani Zemanovej, to, že nie sú kryté peniazmi, som čítal, ale vy ste nepočúvali, odborári povedali, lebo som vedel, že budete kritizovať SMER, ale to odborári povedali. A pani Halagašová (Halgašová, pozn. red.), viete čo? Je úsmevné, keď hovoríte o tom, že likvidujeme podnikateľov, keď vy ste s najväčšou koaličnou stranou, ktorá to podporila, príplatky za prácu nadčas, cez štátne sviatky atď. Bolo to OĽANO. Tak choďte sa ich spýtať, že prečo ste v strane, teda prečo ste v koalícii so stranou, ktorá likviduje podnikateľov? Viete čo? Radšej dvakrát merať a potom raz strihať. Nuž a, pán kolega Svrček, 121 strán, aby sme boli jasní, ja som si to pozrel, vy ste povedali, že len 120, ale stále ste mi neodpovedali na to rodinkárstvo. Prečo ste mi nepovedali... (Prerušenie vystúpenia časomerom.)
Jarjabek, Dušan, poslanec NR SR (2015-05-28):
Ďakujem za slovo, pán predseda. Pán poslanec Kadúc, ja len aby som sa trošku vrátil k tomu primárnemu predmetu tejto debaty celej, ktorú tuná už počúvame niekoľko hodín, vy sa úplne legitímne pýtate na to, čo dozorná rada, čo správca, čo manažéri, čo riaditeľ, úplne legitímne ako hľadáte odpovede na tieto legitímne otázky, ktoré nie sú jasné. Ale oni sú neni jasné aj z toho dôvodu, že tento projekt privatizácie je od začiatku zlý. Od začiatku to proste nefunguje, hej, a tento krok, ktorý ako nás teraz čaká, je vlastne krok na záchranu a na opravu toho nefungujúceho kroku, ktorý sa stal pred niekoľkými rokmi. Čiže to je ten, to je ten problém, keby normálne táto inštitúcia fungovala, tak aj na vaše otázky by sa dalo asi normálne odpovedať. Vzhľadom na to, že táto otázka a táto privatizácia sa ukazuje aj v zmysle tej debaty, ktorá tu je a ktorá ako nie je len otázkou koaličných poslancov, sa tento obchod ukazuje ako obchod zlý. Ako obchod zlý, sú tu rôzne podozrenia z kšeftárenia, z kšeftov, zo zlej privatizácie, zo zámerne zlej privatizácie a rôzne podozrenia, ktoré ešte budú určite mať vo svojom dosahu aj orgány činné v trestnom konaní. Proste tento projekt, tento výpredaj toho rodinného striebra bol zlý. Preto obávam sa, že na tieto vaše otázky dnes ani neexistujú nejaké normálne odpovede. Ďakujem za pozornosť.
Drdul, Dominik, poslanec NR SR (2023-01-25):
Pán predseda, dajte, prosím, hlasovať o návrhu zákona ako o celku.
Jurinová, Erika, podpredsedníčka NR SR (2014-01-28):
Ďakujem pekne, pán navrhovateľ. Pán spravodajca, chcete sa vyjadriť k návrhu zákona? Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov, vládny návrh zákona má parlamentnú tlač 815, návrh na jeho pridelenie na prerokovanie výborom je v rozhodnutí č. 799. Prosím pána ministra obrany Slovenskej republiky Martina Glváča, aby vládny návrh zákona uviedol. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov , tlač 815.)
Stachura, Peter, poslanec NR SR (2024-10-29):
No, Tomáš, ďakujem za dobré, odborné vystúpenie. Poviem ti zopár vecí, ktoré k tomu mám, čo sa týka tých anestéziologických ambulancií. No, predoperačné vyšetrenie je súčasť anestéziologického výkonu. Ja som robil tiež v jednodňovke, teda v inom systéme, a jednoducho ja som nepotreboval vlastnú ambulanciu na to, aby som urobil predoperačné vyšetrenie a následne urobil anestézu aj v jednodňovej... jednodňovke, hej? Čiže ja nevidím dôvod, veď je tu poskytovateľ, ten má nejakú dohodu a anestéziológ okrem toho, že urobí nejaký výkon anestézy, môže urobiť aj predoperačné vyšetrenie. Načo potrebuje k tomuto ambulanciu? Nerozumiem. Druhá vec, čo sa týka tých anestéz u zubárov. Áno, je to super. Je to problém, naozaj niektorí sa k tomu nevedeli dostať, ale tu by som tiež upozornil na to, ako je to zadefinované, počúvajte: „Subjektívne a objektívne príznaky porúch poznávania, vnímania emočného stavu.“ No keď trošku zaglosujem, tak aj pán Kotlár by mal nárok na celkovú anestézu pri každom zubnom vyšetrení. Jednoducho to proste je tak široká definícia, že to bude problém. My nemôžme nechať tak široko zadefinovanú túto možnosť, pretože tu budú robiť, tu budú sa chcieť dať celkovo uspávať viacerí ľudia. Takže pozor na to! Myslím si, že tu to treba upraviť a zlepšiť. No a čo sa týka toho, čo si spomínal, toho disease management programu, okej, však ja opäť opakujem, nie som proti, prečo to majú robiť zdravotné poisťovne a prečo to doteraz nerobili? Však čo im zabraňovalo to robiť doteraz? Prečo nemanažovali túto starostlivosť u chronických pacientov? To teraz sa zobudili alebo potrebujú naozaj na to zmenu, zmenu zákona, aby to začali robiť? Je to, samozrejme, naviazané na určité financie, predpokladám, že tam je ten hlavný dôvod. Takže toto tiež nerozumiem.
Blaha, Ľuboš, poslanec NR SR (2015-05-06):
Dovoľte mi pripomenúť, že o dvanástej hodine máme v miestnosti č. 149 výbor. Príde medzi nás aj iránsky veľvyslanec informovať o dohode s Európskou úniou. Ďakujem.
Hrnčiar, Andrej, podpredseda NR SR (2019-01-31):
Pani poslankyňa Vaľová.
Madej, Róbert, poslanec NR SR (2014-10-21):
Ďakujem pekne. Ďalej, prosím, pán predseda, dajte hlasovať o procedurálnom návrhu pani poslankyne Mezenskej prerušiť rokovanie o návrhu ústavného zákona.
Valocký, Jozef, poslanec NR SR (2015-03-13):
Vážený pán predseda, vážené kolegyne, kolegovia, dovoľte, aby som vystúpil ako spravodajca výboru k spoločnej správe o prerokovaní vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony, tlač 1353. Predseda Národnej rady pridelil uvedený návrh zákona na prerokovanie ústavnoprávnemu výboru a výboru pre zdravotníctvo. Výbory prerokovali návrh zákona v stanovenej lehote a odporučili Národnej rade návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v štvrtej časti spoločnej správy. Gestorský výbor nedostal žiadne stanovisko poslancov, ktorí nie sú členmi výborov, ktorým bol návrh zákona pridelený. Gestorský výbor rokoval dňa 11. marca 2015 a odporučil Národnej rade návrh zákona schváliť s odporúčanými pozmeňujúcimi a doplňujúcimi návrhmi. Pán predseda, skončil som, môžete otvoriť rozpravu.
M. Číž, podpredseda NR SR: (2007-05-15):
(Hlasovanie.) Prítomných 140 poslancov, za návrh 59 poslancov, proti 76 poslancov, zdržali sa 4 poslanci, nehlasoval 1 poslanec. Konštatujem, že tento návrh sme neschválili.
Bugár, Béla, podpredseda NR SR (2016-11-22):
Vyhlasujem rozpravu o tomto bode programu za skončenú a zároveň prerušujem rokovanie o tomto bode. Tak ako bolo povedané, hlasovať budeme o 17.00 hod. Nasledujúcim bodom programu je druhé čítanie o vládnom návrhu zákona, ktorým sa dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov, ktorým sa dopĺňa zákon č. 563/2009 Z. z. o správe daní (tlač 252). Prosím teraz pána ministra financií Petra Kažimíra, aby vládny návrh zákona odôvodnil. [Rokovanie o vládnom návrhu zákona, ktorým sa dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 252.]
Danko, Andrej, predseda NR SR (2019-05-10):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Farkašovskému. Nech sa páči, pán poslanec.
D. Muňko, poslanec: (2006-01-24):
A chcem sa ešte vrátiť k jednej veci. Hovorilo sa tu, a hovorili to aj moji predchádzajúci poslanci, bratislavské letisko, pokiaľ sa dostane pod viedenské letisko, nikdy nebude z bratislavského letiska letisko, ktoré by si Bratislava zaslúžila. Už za vlády pána Mečiara bolo prijaté, keď sa budoval národný prepravca a takisto sa budovalo aj bratislavské letisko, ktoré mohlo dnes  byť už vybudované ako  Cargo letisko. Že sa presunú určité časti prepravy z Luxemburska, kde je najväčšie letisko z hľadiska prepravy v Európe  do Bratislavy. Pretože sú tu nízke náklady, nízka pracovná sila. Takže to nie je otázka dneška, prečo opozícia chce vedieť podrobné veci a prečo je proti privatizácii bratislavského letiska. To je otázka na ďalších päťdesiat rokov, ako bude vyzerať bratislavské letisko a ako budú slovenskí ľudia cestovať do zahraničia.